സൂര്യഗായത്രിയെ കൊന്നത് വിവാഹത്തിന് സമ്മതിക്കാത്തതിനാല്, അരുണിന്്റെ വരവ് നാല് വര്ഷത്തിന് ശേഷം: മാതാപിതാക്കള് തിരുവനന്തപുരം: വിവാഹ അഭ്യര്ത്ഥന നിഷേധിച്ചതാണ് മകളെ അരുണ് കൊലപ്പെടുത്താന് കാരണമെന്ന് നെടുമങ്ങാട് കൊല്ലപ്പെട്ട യുവതിയുടെ അമ്മ വത്സല. അരുണ് മോഷണ കേസിലെ പ്രതിയാണെന്നറിഞ്ഞാണ് വിവാഹ ആലോചന നിരസിച്ചത്. ഒരിക്കല് പ്രതി അരുണ് വാഹനം തടഞ്ഞ് ഭീഷണിപ്പെടുത്തുകയും മോളുടെ മാലയും മൊബൈലും തട്ടിപ്പറിക്കുകയും ചെയ്തു. അന്ന് പൊലീസ് പരാതി നല്കിയിരുന്നു. ആര്യനാട് എസ്.ഐ ഇവനെ താക്കീത് നല്കി വിട്ടയച്ചതാണ്. ആ സംഭവം കഴിഞ്ഞിപ്പോള് നാല് വര്ഷമായി. ഈ നാല് വര്ഷത്തില് ഇവനെ കൊണ്ട് യാതൊരു ഉപദ്രവും ഉണ്ടായിരുന്നില്ല. ഇന്ന് ഓര്ക്കാപ്പുറത്താണ് ഇവന് പിന്നാലെ വന്നത് വത്സല പറയുന്നു. സമീപ ഭാവിയിലൊന്നും ഈ കുട്ടിയോ ഇവരുടെ കുടുംബമോ അരുണിനെതിരെ പരാതിയുമായി സമീപിച്ചിരുന്നില്ലെന്ന് പൊലീസും പറയുന്നു. നാല് വര്ഷം മുന്പ് ഇയാള് പെണ്കുട്ടിയെ തടഞ്ഞു നിര്ത്തുകയും മൊബൈലും മാലയും തട്ടിയെടുക്കുകയും ചെയ്തു. അന്ന് വിഷയത്തില് പൊലീസ് ഇടപെടുകയും അരുണിനെ താക്കീത് ചെയ്യുകയും ചെയ്തു. അരുണുമായുള്ള പ്രശ്നങ്ങള് പൊലീസ് ഒത്തുതീര്പ്പാക്കിയ ശേഷം കൊല്ലത്തുള്ള യുവാവുമായി സൂര്യഗായത്രിയുടെ വിവാഹം കഴിഞ്ഞിരുന്നു. എന്നാല് ചില സാമ്ബത്തിക പ്രശ്നങ്ങളെ തുടര്ന്ന് ഭര്ത്താവുമായി അകന്ന് സൂര്യഗായത്രി നെടുമങ്ങാട്ടെ വീട്ടിലേക്ക് തിരിച്ചെത്തുകയായിരുന്നു. അരുണിന്്റെ ആക്രമണത്തില് 15 തവണ കുത്തേറ്റ സൂര്യഗായത്രിയെ ഗുരുതരാവസ്ഥയിലാണ് തിരുവനന്തപുരം മെഡിക്കല് കോളേജ് ആശുപത്രിയില് പ്രവേശിപ്പച്ചത്. സംഘര്ഷത്തില് പ്രതി അരുണിനും സൂര്യഗായത്രിയുടെ അമ്മ വത്സലയ്ക്കും കുത്തേറ്റിരുന്നു. വത്സലയെ ഇന്ന് പുലര്ച്ചയോടെ ആശുപത്രിയില് നിന്നും വിട്ടയച്ചു. സംഭവത്തില് മറ്റു ദുരൂഹതകളില്ലെന്ന് തിരുവനന്തപുരം റൂറല് എസ്.പി മധു പറഞ്ഞു. പെട്ടെന്നുള്ള പ്രകോപനത്തിന് കാരണമെന്താണെന്ന് പൊലീസ് പരിശോധിക്കുകയാണ്. അന്വേഷണത്തിന്്റെ ഭാഗമായി ഫോണ്കോള് വിവരങ്ങള് വിശദമായി പരിശോധിക്കുമെന്നാണ് പൊലീസ് നല്കുന്ന സൂചന. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona